A 2017-es ifjúsági úszó-Európa-bajnokságon az izraeli Netánjában 400 méteres gyorsúszásban aranyérmes, 800 méteres és 1500 méteres gyorsúszásban pedig egyaránt ezüstérmes lett. Tagja volt a 2017-es budapesti úszó-világbajnokság magyar csapatának: 400 méteres és 1500 méteres gyorsúszásban indult. 400 gyorson a 22., 1500 méter gyorson pedig a 26. helyen zárt. A 2017-es rövid pályás úszó-Európa-bajnokságon 400 méter gyorson a 30., 1500 méteren 14. lett.